Mesele de sărbători, pericol pentru organism. Avertismentul nutriționiștilor
Mesele de sărbători, după o perioadă îndelungată de post, sunt un adevărat pericol pentru organism. După o perioadă de câteva săptămâni, în care nu s-au mai consumat lactate și cărnuri grele (cu excepția peștelui care este permis din când în când în timpul postului), sărbătorile vin cu preparate grele, pe bază de carne de porc, grăsimi și multe dulciuri. Acestora li se adaugă băuturile alcoolice, care îngreunează și mai mult digestia.